Farraghju (Dumenicantone Versini)

Farraghju hè una puesia scritta da Dumenicantone Versini (1872-1950) di Marignana, dettu "Maistrale". 'Ssa puesia fù publicata in A Muvra (1923).

Farraghju
Farraghju hè u misachjoluUn picculu mese. cortu è fieru
Chì porta, in la brisacca, baccalà.
Face ride ad ognunu in Carnavà,
È, par sfrancà sudore à u cantuneru,

Di l'annu porta pocu lu fangottu:
Apress'à le Cennare, le so prove
È d'ùn purtà cà ghjorni vintinove
O, quand'ella li salta, ancu vintottu.

Cumencia à cilibrà la Ciriola,
Chì ne ride in latinu lu curatu,
Cumanda grassu o magru lu stantatu
Dicendu: a vita hè una cummidiola.

Ellu di la stagione, hà pochi guai,
Ma eu la mascara è i so falsi nasi,
Di l'invernu, quessu pratende guasi
Di fà pocu travagliu è gode assai.

Note

Riferimenti
 L'almanaccu di A Muvra per 1923 

Categoria:Litteratura corsa